Geirda Cais Cymrawd Yr Athro Mererid Hopwood

Pleser yw gallu cadarnhau fod gweithgaredd academaidd a phroffesiynol Yr Athro Mererid Hopwood yn cyfateb â gofynion Disgrifydd 2: Cymrawd o’r Fframwaith Safonau Proffesiynol y Deyrnas Unedig.

Arddangosai rinweddau proffesiynol arbennig fel academydd ac arweinydd tîm gan ysgogi ystod eang o athrawon, myfyrwyr a disgyblion drwy eu dulliau arloesol rhyngweithiol o ddysgu ac addysgu. 

[bookmark: _GoBack]Gweler isod dystiolaeth uniongyrchol i gefnogi meini prawf Disgrifydd 2: Cymrawd


I. Ymgysylltu’n llwyddiannus ar draws pob un o’r pum Maes Gweithgarwch

Gallaf gadarnhau gyda hyder fod Yr Athro Mererid Hopwood wedi gwneud cyfraniad pellgyrhaeddol i feddylfryd meddwl ifanc myfyrwyr i astudio ar raglenni gradd mewn prifysgol (V1). Datblygodd raglen arbrofol uchelgeisiol mewn partneriaeth gyda nifer o ysgolion uwchradd yng Nghymru ac o ganlyniad i lwyddiant y cynllun bu modd sicrhau cydraddoldeb cyfle i ddysgwyr ar draws ardal eang o’r wlad (V2). Derbyniwyd canmoliaeth arbennig gan rhanddeiliaid y cynllun drwy holiaduron cwrs a chadarnhawyd y farn hynny gan yr arholwr allanol ar sawl achlysur.

II. Gwybodaeth a dealltwriaeth briodol ar draws pob agwedd ar Wybodaeth Graidd

Mae gan yr ymgeisydd wybodaeth a dealltwriaeth drwyadl o ofynion a disgrifiadau’r Wybodaeth Graidd. Mae’r dystiolaeth a gyflwynir yn y cais gan yr ymgeisydd yn cefnogi pob un o’r penawdau o K1 i K6 gydag esiamplau dilys o’i chyflawniadau diweddar. Arddangosai’r ymgeisydd nifer o arferion arbennig o addysgu a dysgu yn seiliedig ar yr awydd i gyflwyno gwybodaeth a dealltwriaeth o bwnc i eraill drwy ddulliau traddodiadol a thechnolegol arloesol.

III. Ymrwymiad wrth bob un o’r Gwerthoedd Proffesiynol

Dengys dystiolaeth eang ar ffurf holiaduron rhaglenni, modiwlau a thrwy adroddiadau ffurfiol gan arholwyr allanol fod gofal a pharch yr ymgeisydd tuag at y myfyrwyr a’i chydweithwyr yn ganolog i’w ymrwymiad i’r proffesiwn (V1, 2). Adfyfyriai yn rheolaidd ar ei gallu i gyflwyno gwybodaeth, ennyn trafodaeth a chefnogi myfyrwyr i drafod pynciau academaidd yn hyderus ac yn broffesiynol i’w cyfoedion a chynulleidfaoedd ehangach (V3).

IV. Ymgysylltu’n llwyddiannus ag arferion addysgu priodol  sy’n gysylltiedig â’r Meysydd Gweithgarwch hyn

Gallaf gadarnhau mai llwyddiant academaidd a phroffesiynol y myfyrwyr sy’n gyrru’r ymgeisydd i lwyr ymroi o’i hamser i’r proffesiwn. Mae’r dystiolaeth sydd wedi ei gyflwyno yn y cais yn adlewyrchiad teg o’i chyflawniadau. Adfyfyriai’n rheolaidd ar ei pherfformiad gan ymateb yn gadarnhaol i sylwadau eraill er mwyn mireinio raglenni dysgu. Dros gyfnod o amser o dan oruchwyliaeth gadarn yr ymgeisydd fe ddatblygodd rhaglen arbrofol Lefel 4 yn fodel ardderchog i eraill ddysgu ohono fel modd o ymgysylltu’r gymuned addysg ehangach gyda’r brifysgol (A1). Yn sgil llwyddiant y fenter datblygwyd ystod o fodiwlau hwyliog/heriol oedd yn ymateb yn uniongyrchol i ofynion darpar fyfyrwyr gan gefnogi eu hastudiaethau yn ehangach yn yr ysgol (A5). Drwy arweinyddiaeth gadarn yr ymgeisydd datblygwyd isadeiledd effeithiol o gefnogi ac arwain y myfyrwyr cyn, yn ystod ac ar ôl eu cyfnod yn y brifysgol (A4). Sefydlwyd perthynas waith proffesiynol agos ag eraill ac o ganlyniad profodd y rhaglen yn llwyddiant ysgubol.

V. Ymgorffori’n llwyddiannus ymchwil pynciol ac ymchwil pedagogaidd a/neu ysgolheictod oddi mewn i’r gweithgareddau uchod, yn rhan o ymagwedd integredig at arfer academaidd

Mae’r ffurflen gais a gyflwynir gan yr ymgeisydd yn dystiolaeth gadarn o’i hymrwymiad i ymchwil pynciol, pedagogaidd a gweithgareddau ysgolheictod. Mae ei chyfraniad i’r proffesiwn yng Nghymru yn genedlaethol ac yn rhyngwladol yn dystiolaeth bellach o’i chariad tuag at y proffesiwn. Gwelir tystiolaeth helaeth o ymchwil a gweithgareddau ysgolheictod yn y cais ac o ganlyniad bu i nifer o’i hargymhellion eu derbyn o fewn y gyfundrefn addysg yng Nghymru a thu hwnt.

VI. Ymgysylltu’n llwyddiannus â gweithgarwch datblygiad proffesiynol parhaus ynghylch addysgu a dysgu

Mae parch aruthrol gan y proffesiwn i’r ymgeisydd ar lefel cenedlaethol a rhyngwladol. Cydnabyddir ei chyfraniad i’r proffesiwn yn rheolaidd drwy wahoddiadau i gyflwyno areithiau agoriadol i gynadleddau neu i fynychu sesiynau penodol mewn cynadleddau ac i gadeirio trafodaethau yn seiliedig ar ei arbenigedd fel ieithydd.


Cadarnhaf fod yr ymgeisydd yn llwyr haeddiannol o’ch ystyriaeth i’w chadarnhau fel Cymrawd Academi Addysg Uwch.

Gwydion Wynne 
